બાળ ઠાકરેના સ્મારક માટે જગ્યાનું સત્તાવાર રીતે સ્મારક ટ્રસ્ટને હસ્તાંતરણ કરી દેવામાં આવ્યું હોવાથી શહેરના મેયર વિશ્વનાથ મહાડેશ્વરે આવતા વર્ષના જાન્યુઆરી મહિનામાં દાદરમાં શિવાજી પાર્કસ્થિત તેમના સત્તાવાર નિવાસસ્થાનને છોડવો પડશે. શિવસેના બાળસાહેબ ઠાકરેના જન્મદિવસે એટલે કે ૧૭ નવેમ્બરે બાળ ઠાકરે સ્મારકના બાંધકામના ભૂમિપૂજનની યોજના ધરાવે છે. મંગળવારે BMCએ શિવસેનાના નેતા અને બાળ ઠાકરે મેમોરિયલ ટ્રસ્ટના સેક્રેટરી સુભાષ દેસાઈને ૧૧,૫૦૦ ચોરસ ફીટની જગ્યાનો આગોતરો કબજો સોંપવાની પ્રક્રિયા પૂરી કરી લીધી હતી.